Защо сме русофили? - Анализи - Дневник\n07:01, 24 май 14 , 8778\nЕ, не всички. Но е факт, че конфликтът между Русия и Грузия* за пореден път отключи в българските форуми такива ожесточени препирни, каквито никоя друга политическа тема не е предизвиквала.\nПреобладават проруските мнения, но ще срещнем и крайно антируски изказвания, изписващи Русия като вечния агресор, вечния цивилизационно неразвит гигант с огромна армия, мачкащ страните около себе си. Не че няма исторически аргументи в полза на тази теза. Изглежда обаче, българските русофоби реагират по-скоро на русофилите, отколкото на действията на самата Русия.\nРусофобството е реакция срещу русофилството, също както консерватизмът е реакция срещу либерализма, а антикомунизмът - срещу комунизма\nНо защо в неофициалната българска публичност Русия е защитавана с толкова страст? Най-лесно е да се отговори - защото ни е освободила. Е, с "второто освобождение", това от "фашистко робство", нещата се промениха след 1989 г., но така или иначе фактът, че българската държава се появява отново на картата благодарение на Руско-турската война през 1877-1878 г., си остава. И не е само Освобождението. Десетилетия наред българската история се преподава и запаметява най-вече през призмата на противопоставянето "българи - турци". Всъщност затова и историята ни след 1878 г. се познава толкова слабо от зрелостниците, както показаха тазгодишните изпити - защото турците ги няма. Не можем да си обясним света, ако ги няма "читаците". А когато нещата са поставени на такава плоскост, топлите чувства към "братушките" не могат да изстинат.\nСамо че вписването на русофилството в националистическия мироглед е доста проблематично,\nако не забравяме, че Русия многократно, най-вече през войните във второто десетилетие на ХХ в., е действала срещу българските национални интереси\nЗатова и често пъти антируските нагласи имат здрав националистически корен. Така стигаме до изключително важно обвързване - русофилите обикновено са леви (макар невинаги да симпатизират на БСП), а русофобите - десни. Този факт изглежда лесно обясним в светлината на социалистическото минало и тесните връзки между БКП и КПСС. Ако се замислим обаче, ще видим, че всъщност няма рационална причина левите да са русофили. Какво социалистическо има в Путинова Русия? Впрочем какво социалистическо има и в БСП освен символите, които трябва да топлят симпатизантите на Бузлуджа?!\nЯростното българско русофилство е рожба преди всичко на антизападната и особено на антиамериканската нагласа\nТова е старата съпротива на недоразвитото срещу модерното, на периферията срещу метрополията. На неразчленения колективитет срещу индивидуализма и присъщата му персонална отговорност.\nРазбира се, веднага се появява въпросът а това антизападничество пък откъде идва. Със сигурност то е далеч по-старо от Буш и намесата в Афганистан и Ирак. Неприязънта към Запада има дълбоки социални и психологически причини. Рисковано ще ги обобщим така: Западът винаги е обозначавал онзи полюс на прогреса, спрямо който ние сме изостанали. "Европейци сме, ама все не сме дотам", както казва Алеко. Затова образът на Запада винаги носи в себе си един скрит императив - вие трябва да се промените, ако искате да станете като нас. Това нещо западният политически и медиен елит може да го казва директно (както го направиха Еврокомисията и ОЛАФ), може и да не го казва. Важното е, че ние си го казваме. И оттук съпротивата - която е не просто срещу Запада, а срещу необходимостта да се променяме.\nРусия е образ с точно обратна функция. Русия ни приема такива, каквито сме, не иска да ни променя, за нея сме си "хорошие ребята". Или поне така си мислим. Русофилството е израз на желанието ни да си останем същите. Западът е като свръх-Аз, който ни поставя някакви норми за постигане. А ние не искаме - те ще ни кажат на нас... И се започва - славната българска история, култура, интелект, полова мощ, спортни успехи и какво ли не. Само и само за да оправдаем леността, с която киснем в ориенталското си шуробаджанашко блато. И се възхищаваме оттам на руските танкове.\n* Текстът на Бойко Пенчев е публикуван в "Дневник" на 20 август 2008. Поводът е руското нахлуване в Грузия. Тогава в петдневна война руските войски изтласкаха грузинската армия от оспорваните области Южна Осетия и Абхазия. Публикуваме го отново заради актуалния в момента спор -фоби и -фили.\nНа комунист доверие да нямаш 08:13, 24 май 14 / Неутрално\nЧовек трябва да е преди всичко човеколюбив. Българинът трябва да е на второ място българофил. И едва след то...\nsimval 07:21, 24 май 14 / Неутрално\n"Само и само за да оправдаем леността, с която киснем в ориенталското си шуробаджанашко блато." Боли-и-и ...\nРейтинг: 824 07:21, 24 май 14 Неутрално\n"Само и само за да оправдаем леността, с която киснем в ориенталското си шуробаджанашко блато."\nРейтинг: 551 08:12, 24 май 14 Неутрално\nХаресвам руснаците и съм благодарен на Русия, че ни е освободила. Политически десен съм и нямам негативна нагласа към САЩ или Запада. Според мен повечето хора трябва да мислят като мен.\nРейтинг: 479 08:13, 24 май 14 Неутрално\nЧовек трябва да е преди всичко човеколюбив.\nБългаринът трябва да е на второ място българофил.\nИ едва след това би трябвало да следват разните филии и фобии, най-често на основата на общи неща в ценностната система.\nРейтинг: 479 08:14, 24 май 14 Весело\nТака е, нещата са безкрайно прости - русофилите са мръсни рубладжии, долни петоколонници, гнусни предатели и който мрази Русия, обича България, която е член на НАТО и ЕС и въпросът чий задник да целуваме е еднозначно определен\nА някакво си там икономическо, технологическо и научно развитие не са от значение, щото натоварвали били данъкоплатеца. Да ама да сте видели беден, който да може да си удържи хубавата жена - изневерява му, даже и пред него? Така и с България - периферията бяга от нас. Тоест върлодесните пак са на обичайното си ниво\nРейтинг: 605 08:15, 24 май 14 Разстроено\n"Русофилството е израз на желанието ни да си останем същите. Западът е като свръх-Аз, който ни поставя някакви норми за постигане."\nКратко, ясно и вярно. А за 6 години - никаква промяна.\nРейтинг: 994 08:16, 24 май 14 Неутрално\nЩото имат красиви жени! Адназначана.\nРейтинг: 419 08:16, 24 май 14 Неутрално\nНе е лош народа, калпави са лидерите му. С такива водачи нещата няма причина да бъдат по различни.\nРейтинг: 1079 08:16, 24 май 14 Неутрално\nДнес е Ден на просветата.Просветените българи много добре знаят кое откъде ни е дошло.Русофобството е ненужно,а русофилството опасно.\nРейтинг: 1079 08:19, 24 май 14 Неутрално\n[quote#7:"kosuma"]Не е лош народа, калпави са лидерите му.[/quote]\nСмятам да е точно обратното.Последните 18 години са една страстна седмица,и един Разпети петък.Кой може да спре тълпата да вика "Разпни го!" ?\nРейтинг: 636 08:19, 24 май 14 Неутрално\nИзсмукана от пръстите статия. Най-върлите душмани на Русия са били Стамболов и Димитър Благоев-Дядото. Русофилството няма нищо общо с антиамериканизма, по-точно с образа на САЩ като крепител на демокрацията в света. Точно обратното, русофилството е срещу опитите САЩ от символ на демокрацията да се превърнат в новата "тюрма за народите". Аз не познавам русофил, който да е срещу САЩ като демократична основа на съвременния свят, но не познавам и русофоб, който да не е готов да подкрепи всяка диктатура по света, стига да е срещу Русия и да не подкрепя мигновенното изоставяне на демокрацията от САЩ и ЕС и превръщането им в антируски диктатури.\nРейтинг: 1550 08:21, 24 май 14 Неутрално\nТрябва да измрат още две поколения и всичко ще си дойде на място...\nРейтинг: 1316 08:26, 24 май 14 Неутрално\nРусия ни приема такива, каквито сме, не иска да ни променя, за нея сме си "хорошие ребята".\nХехе, а НРБ не беше ли едно експериментално резерватче за отглеждане и развъждане на соц. чугуни.\nАко не искаше да ни променя, нямаше да се меси постоянно във вътрешните работи на държавата от 1878 г насам.\nРейтинг: 8 08:26, 24 май 14 Неутрално\nЕдин приятел от Петербург наскоро ми каза, че българските русофили всъщност не харесват Русия, а по-скоро СССР. Склонен съм да му повярвам.\nРейтинг: 1228 08:27, 24 май 14 Неутрално\nЕ, с "второто освобождение", това от "фашистко робство"\nНе. По история учехме, че СССР не ни е освободил на 9.9, а ние сами сме вдигнали въстание (преврат, де).\nПомня го, защото ни обърнаха внимание върху този детайл.\nРейтинг: 374 08:28, 24 май 14 Неутрално\nМНОГО ТОЧНО НАПИСАНО ,ПА МАКАР И ТОЛКОЗ ОТДАВНА\nРейтинг: 531 08:28, 24 май 14 Весело\n[quote#0:"Подвеждащо заглавие"] Защо сме русофили? .[/quote]\nзаглавието е подвеждащо ...\nзащо Да сме русофили..........или\nзащо да сме русофоби\n"фили" и "фоби"........настроения за екстремисти\nредно е да сме българофили , но е трудно\nне са ни учили да мислим самостоятелно ..\nа и ние НЕ се напъваме да се вразумим\nпо-лесно е друг да ни определи , да ни каже...\nРейтинг: 1557 08:29, 24 май 14 Весело\n"че Русия многократно, най-вече през войните във второто десетилетие на ХХ в., е действала срещу българските национални интереси"\nРублофилите ги интересува само приравнената стойност в конвертируема валута на сумите, получавани за антибългарската си дейност.\nРейтинг: 1775 08:29, 24 май 14 Неутрално\nОтново се бърка русофилството със съветофилството. Не бъркайте възхищението от руската култура с омразата към чекисткото управление.\nРейтинг: 1908 08:31, 24 май 14 Весело\n"съпротива на недоразвитото срещу модерното"\nВъпрос :"... и кое е недоразвитото ? Ние или те ? "\nНие се връщаме от там ... на където те отиват\n... просто сме една обиколка напред и ни застигат в момент на умора ... движат се по-бързо, но са едно еволюционно стъпало по-долу от нас ...\nНека си изкарат и те половин век соц или някаква диктатура - ... и през това ще минат "модерните" - всички минават тези етапи - историята е дълга\nРейтинг: 1557 08:31, 24 май 14 Весело\n[quote#4:"agl52316780"]икономическо, технологическо и научно развитие[/quote]\nПоследното нещо, което би дошло от или в резултат на съвместна дейност с Русия\nРейтинг: 761 08:32, 24 май 14 Неутрално\n[quote#2:"m_todorov"]Харесвам руснаците и съм благодарен на Русия, че ни е освободила.[/quote]\nОт имотите, фабриките, изобщо цялата частна собственост. А десетки хиляди българи - интелигенция, военни, индустиалци с общото име "фашисти" са били "освободени" от живота си.\nРейтинг: 479 08:34, 24 май 14 Любопитно\nАха, постоянните намеси на Еврокомисията в политиката на правителството и законодателството не са никаква намеса, казваш.\nРейтинг: 1228 08:34, 24 май 14 Неутрално\n"Яростното българско русофилство е рожба преди всичко на антизападната и особено на антиамериканската нагласа"\n"Западът винаги е обозначавал онзи полюс на прогреса, спрямо който ние сме изостанали."\nЕ, тук съм съгласна. Ще добавя и един пример от нашата литература: "Криворазбраната цивилизация".\nНо пък иначе, по-будните хора още през турско са учили на запад. И не е било само въпрос на пари. След турско и българската държава, а и западът са давали нещо като стипендии на будните деца.\nРейтинг: 761 08:34, 24 май 14 Неутрално\n[quote#18:"mitko11"]Отново се бърка русофилството със съветофилството. Не бъркайте възхищението от руската култура с омразата към чекисткото управление.[/quote]\n+++ Разделението сега е съветофили-съветофоби. Аз съм чел повече руска литература от много съветофили. Смятам, че например братя Стругацки са едни от най-великите писатели фантасти. Но това не ме прави съветофил, напротив.\nРейтинг: 1908 08:39, 24 май 14 Весело\nВ България от освобождението левицата е русофобска и обърната към запад, а десницата русофилска Задайте си въпроса дали сегашните понятия не са манипулативно обърнати ... В момента тежкия капитал (би трябвало да е десница) пак е русофилски, а "красивите, умните, учените" (би трябвало да са левица, ама се пишат "десни" в момента) са западно ориентирани Нещата си идват на мястото изведнъж! Така вече става !\nРейтинг: 1304 08:41, 24 май 14 Неутрално\nЗащо сме русофили?-то не може да се напише то се чувства,защото сме към едно голямо семейство,славянството\nРейтинг: 1079 08:44, 24 май 14 Разстроено\nЕто какво е написал един русофил тази сутрин във Фейсбук:\n"Честит 24 май, приятели, денят на българската и славянска писменост и култура! Народ с такива традиции не трябва да умира! Нека се обединим в борбата срещу новите варвари на западната "цивилизация"!"\nТакова войнстващо русофилство е отвратително и опасно!\nРейтинг: 426 08:46, 24 май 14 Неутрално\nХаресвам писменото им, музикално и танцувално творчество. Не харесвам политиката им. Това нито ме прави българофоб, нито русофил.\nРейтинг: 419 08:47, 24 май 14 Неутрално\nи ти смяташ, че "лидерите" са читави?!?!?!?!??!?!?!\nРейтинг: 531 08:47, 24 май 14 Неутрално\nТо и войнстващото руфобство е крайно отблъскващо, брато. Истината е че покрай това деление фоби/фили си забравихме собствените дертове.\nРейтинг: 615 08:48, 24 май 14 Неутрално\nЗащото българите повече от 50 години са хранени с идеята, че руснаците са висша раса и нашите подобаващи стопани, а сега тези българи хранят децата си със същото.\nРейтинг: 761 08:48, 24 май 14 Неутрално\n[quote#25:"dark'star"]В момента тежкия капитал (би трябвало да е десница) пак е русофилски[/quote]\nКой е този тежък капитал? Аурубис русофилски ли е например\nРейтинг: 479 08:49, 24 май 14 Неутрално\nГолям миш маш изчетох в тази статия и под нея. Русофилите(85%) и Русофобите (15%) ги е имало още през турско. Спомнете си хаджи Генчо и дедо Либен!: Няма да обяснявам на неискащите да знаят, защо децата обичат родителите си! Само ще кажа на русофобите, че ако я няма ВЕЛИКА РУСИЯ, нас ще ни изколят като онова жирафче в датската зоологическа градина, като непълноценни видове! Ще ни унищожат, както унищожиха милиони хора в газовите камери. И след войната, в Германия юбер алес нямаше нито един циганин и евреин за ляк, както се казва. А за милионите избити, 20 милиона само, цивилни руснаци, украинци и белоруси, даже се опитват и да премълчават!? Много са причините да сме русофили! Само не разбрах, какви са тези "българи", дето подкрепят съществуването на паметник на американските летци убийци в София?!? Това и никога няма да го разбера, освен като съвременна кириакстефчовщина???? Честит празник, на вси славяни и православни, които знаят какъв ден е днес! И ний сме дали нещо на света!\n08:49, 24 май 14\nРейтинг: 1079 08:51, 24 май 14 Неутрално\n[quote#29:"kosuma"]и ти смяташ, че "лидерите" са читави?!?!?!?!??!?!?![/quote]\nНе,смятам че народът отстрелва читавите лидери,защото не е читав самият той.Бил е читав преди съветския разврат.\nРейтинг: 1617 08:52, 24 май 14 Неутрално\nРусофилите са хора с промити мозъци. Не, че подкрепям русофобството, фобиите са вреди, но не приемам и преклонението.\nРейтинг: 2742 08:52, 24 май 14 Неутрално\nЧест и почитания и вечна слава на загиналите руски войници за освобождението на България от турско робство.Шапки доло за световните руски светила в науката,литературата,изкуствата,спорта.В България обаче понятието русофоб е доста неточно определение.Аз съм сигурен,че ние които сме русофоби сме се интересували повече от българските русофили,за развитието на Русия през вековете.Българските русофили не мразят всичко руско,а опита на комунистическите диктатори управляващи тази страна от 1917г да си изнесат октомврийската революция по света,болшевишкия начин на управление на държавата.С ограничаване правата на различните,с ограничаване на достъпа до информация,ограничаване правата за антиправителствени демонстрации и т.н.Това не е русофилство.Ако за руската православна църква,Сталин е светец и го изтипосва на църковен календар,за нас българските русофили,Сталин освен побител във ВСВ е и мракобесен диктатор и масов убиец който не може да има нищо общо с бог.Аруския народ иска диктатура нека си живее в диктатурата,много моля да не ми я навират в носа.\nРейтинг: 2921 08:52, 24 май 14 Неутрално\nМного пъти съм задавал този въпрос на разни хора - и на живо, и във виртуалния свят. Обикновено най-късно до 3-то изречение разговорът опира до принуда или откровени заплахи: Ами ще видиш ти, като ни врътнат кранчето! А знаеш ли ти, като ни думнат по една ядрена ракета! А представяш ли си ти за колко време могат да ни прегазят с танковете!\nНе виждам причина да харесвам или уважавам нация, която може да ми врътне кранчето, да ме смачка с танкове или да ме изпепели с Булави.\nСтойте далеч от нас, "братушки". Не ви щем ни меда, ни жилото! Не желаем роби и крепостни селяни да ни учат как да живеем.\nРейтинг: 374 08:54, 24 май 14 Гневно\nт. нар. "русофилия" беше изкуствено насаждана с десетилетия на пропаганда и принудено васално отношение на българите към всичко, което идваше от североизток. Те винаги бяха най-големите, най-силните, най-страшните, бяха локомотива на човешкия прогрес, едни свръхсъщества изпълнени с любов и доброта към останалото човечество. Тази пропаганда беше подпряна много удобно на фалшификация на българската история по време на окупацията на България от руската империя след руско-турската война през 1878-ма и произточащите от това последствия. Десетилетия наред българската култура и приносът на България в световната история и култура беше разводняван в изкуствено създадени пропагандни концепции като славянство, братски народи и т.н., в които русия беше поставена като естествена водеща сила. "Русофилството" не е нищо повече от първата стъпка към културна асимилация на отделни народи и етноси, узурпираща отделните черти на дадена култура, след която идват претенциите за културно единство, общ език и, неизбежно, територии.\nРейтинг: 219 08:55, 24 май 14 Неутрално\nСтранно е че и днес има хора които не могат и не искат да осъзнаят простата истина че на 9 септември 1944г България е върломно окупирана!\nНе може чужда армия пък била тя и съветската да те освобождават от законното ти правителство!\nОсвободителната окупация от турското робство е същия сценарии но по друго време и при друго съотношение на силите в Европа Затова тя завършва по по- различен и благоприятен за България начин\nРейтинг: 2742 08:55, 24 май 14 Неутрално\nРусофилство да се чете русофобство,допуснал съм грешка.\nРейтинг: 1908 08:56, 24 май 14 Неутрално\nКакво е "Аурубис" , не съм го чувал и нямам идея ... да не е Еърбъс - самолет ? Ако е някаква фирма - не става дума за една фирма , а за критична маса и обществена ориентация Имаше и поклонник на сектатат на Муун, но основната ни религия като народ не е Мунизъм Хайде по-сериозно за сериозн неща обхващащи векове и милиони българи\nРейтинг: 3531 08:56, 24 май 14 Неутрално\nами за да можем да се делим и мразим . и така векове . дори и сега ни убеждават че има само черно и бяло . не търсим решения , а класов враг , и преди и сега . защо другите прагматично се борят с фобството си и се развиват . заети сме единствено да се мразим и обиждаме . и ? резултата трайно бедни . замислете се дали не е от собствената ни глупост и омраза\nРейтинг: 1631 08:57, 24 май 14 Неутрално\nЕх тия славяни-чукчи,татари,чеченци осетинци,евенки и други. Около 100 вида "славяни" има в Русия и са все православни.\nРейтинг: 1866 08:57, 24 май 14 Весело\n[quote#6:"Bulgarische Motoren Werke"]Щото имат красиви жени![/quote]Между 16 и 25 години.А на 40?!Нйе мерси!!!\nРейтинг: 2921 08:58, 24 май 14 Неутрално\n[quote#39:"SPQR"]изкуствено създадени пропагандни концепции като славянство, братски народи и т.н.[/quote]\nКоито плешивият гном взриви везнъж завинаги с инвазията на Крим, превръщайки един братски, славянски и православен народ в смъртен враг на руския милитаристичен империализъм. Чак и беларуската му марионетка Лукашенко започна да му се опъва - наистина велик триумф на руската дипломатическа леващина и пословичното умение руснаците да настройват всичко живо против себе си.\n08:58, 24 май 14\nРейтинг: 761 08:58, 24 май 14 Неутрално\nТочно ти си съветофил, защото постоянно ревеш за продънения соц, който ни беше натресен от СССР. Аз предпочитам капитализма който ни даде Ядзаки, ABB, Teklas, Шишеджам, Луфтханза Техник, Монтюпе, Стандарт Профил и още десетки предприятия.\nРейтинг: 1002 08:59, 24 май 14 Неутрално\nПонеже текстът е писан през 2008 година авторът не е добавил, че под статиите за Русия има небивала проруска активност, русофилия и антизападничество, защото е пълно с тролове и мурзилки. Някои пишат доброволно, други организирано. Организираните са от тук и от Москва. Просто пропагандата си върви.\nРейтинг: 1117 08:59, 24 май 14 Неутрално\n[quote#2:"m_todorov"]Харесвам руснаците и съм благодарен на Русия, че ни е освободила. [/quote]\nНа друго място казах мнението си за националният празник дали да е 3 март или 6 септември. На 3 март Русия си извоюва Задунайская губерния, поне такива са били плановете и. На 6-ти септември ние САМИ извоюваме Съединението си. Тогава Русия не само не ни подкрепя но и активно се бори срещу това. Защото от Задунайская губерния се появява една самостоятелна държава. Левски беше казал "Тоз който ни освободи той ще ни пороби". Не приемам за освобождение заменянето на един поробител с друг. Толкова за освобождението ни.\n09:01, 24 май 14\nРейтинг: 615 09:02, 24 май 14 Неутрално\nЩо ли не си спомням да са изколвали българи, когато сме били с германците? Май че нашите концлагери ги направи някой друг, малко по-късно?\nБез да излиза, че нещо защитавам Хитлер, ама тая работа, че ако не сме с руснаците, ще ни изколят, си я запази за Фейсбук страницата на Донецката република\nРейтинг: 374 09:05, 24 май 14 Неутрално\n"И се започва - славната българска история, култура, интелект"\nКогато българите сме имали история, култура и интелект на запад и на изток, така да се каже са живели в землянки и са ходели с кожи, вместо с дрехи. Българите говорим български език, (повечето) изповядваме православието и пишем на кирилица. Това че сме ги наложили на сърбите и руснаците е повод за симпатии към съответните народи, но не и към техните държави. Ако някой го е срам от това какви сме си е изцяло негов проблем и в наши дни винаги може да смени името, вярата, езика и националността си.\nИсторически - имаме конфликти, както със западняците, така и с руснаците.\nЗападняците винаги са подкрепяли Османската империя, по-късно Турция. Руснаците винаги са били врагове с Османската империя, факт. Руснаците разгониха фамилията на Първото българско царство, предадоха ни срещу сервите, власите и гърците, факти.\n"Ориенталщината" на българите се дължи на едно 500 годишно владичество, активно подкрепяно именно от западните сили, особено Великобритания и Франция, факт. Факт е, че България след ПСВ беше потърпевша от френската арогантност. Факт е, че руснаците ни окупираха след 4 септември 1944. Факт е, че България се срина през 1990-те, защото руснаците затвориха пазарите си за българските стоки, а от ЕО ни наложиха да ликвидираме, това което се наричаше българска промишленост.\nКак да симпатизирам на някоя от двете страни???\nРейтинг: 531 09:05, 24 май 14 Неутрално\nБрато, русофобството ти си е чист фанатизъм с елемент на патология. Е такива като тебе раждат ответно фанатично русофилство.\nРейтинг: 761 09:05, 24 май 14 Неутрално\n[quote#42:"dark'star"]Какво е "Аурубис" , не съм го чувал и нямам идея ... [/quote]\nАурубис допринася за 4% от българския БВП. И не, не е савецки.\nРейтинг: 426 09:05, 24 май 14 Неутрално\nБългарската национална идентичност със столетия е била чисто негативно определяна чрез противопоставянето й на исляма и турците и именно поради тази причина се е съхранила 500 години, така че по тази елементарна логика всеки враг на Турция и всеки християнски народ може лесно да бъде припознат като добронамерен съюзник. Не случайно българското учлище през соца, а и до голяма степен и сега, е фабрика за елементарни расистчета и промити мозъци.\nИменно поради ефективността на тази схема не се и преподава история на комунистическия режим.\nРейтинг: 1079 09:06, 24 май 14 Неутрално\n[quote#30:"abygale"]То и войнстващото руфобство е крайно отблъскващо, брато. Истината е че покрай това деление фоби/фили си забравихме собствените дертове.[/quote]\nАбсолютно вярно.Същото е с комунистите и антикомунистите.Трудно ги различавам вече.Дори не мога да преценя кои са по-големи комунисти-комунистите или антикомунистите.Едните вече веднъж изпортиха държавата,другите сега се мъчат да направят същото.\nРейтинг: 479 09:06, 24 май 14 Любопитно\nДобре де, къде е разликата ако те демократизират с ислямски наемници, подкрепени от изтребители и ракети, носители на свобода и демокрация?\nРейтинг: 1054 09:07, 24 май 14 Неутрално\nНие? Русофили? Българинът не е русофил. Той не е и американофил. И българофил не е. Той присто не е -фил. Нашенецът е фоб. Всичкофоб. Хейтър. Омразник. На него му дай да не харесва...\nРейтинг: 510 09:07, 24 май 14 Неутрално\nЗащо сме русофили? Ами стокхолмски синдром предполагам.\nРейтинг: 510 09:08, 24 май 14 Неутрално\n...и Честит Празник!\nРейтинг: 792 09:08, 24 май 14 Неутрално\nНай-големите проблеми да страната са в нейните граници.\nРусофобията в момента е подхранвана за да прикрие импотентността на партиите русофоби.\nНо българите са русофили. Което е съвсем нормално на историческият фон. Има и нещо друго обаче:\nВсички западни гласове против Русия намериха малко поддръжници в България, и то в лицето на най-фанатизираните чираци на НПОтата. Западната ни ориентация губи от своя блясък поради продължаващата с години бедност, а западни политици легитимират нашите политици-престъпници заради 5-ма евродепутати.\nЗатова дебатът покрай евроизборите в България не е Шулц или Юнкер, а русофили ли сме или русофоби.\nОвци сме, ето какви сме.\nРейтинг: 2921 09:09, 24 май 14 Неутрално\n[quote#58:"agl52316780"]къде е разликата ако те демократизират с ислямски наемници, подкрепени от изтребители и ракети[/quote]\nТеб кой те демократизира по този начин?\nРейтинг: 761 09:09, 24 май 14 Неутрално\n[quote#49:"Който Костинброд вади от Бобов Дол умира"]од статиите за Русия има небивала проруска активност, русофилия и антизападничество, защото е пълно с тролове и мурзилки. [/quote]\nТук пак е добре - врякащо малцинство са. Вижте какво чудо е в dnes.bg примерно.\nРейтинг: 1908 09:09, 24 май 14 Неутрално\nДо коментар [#48] от "virakocha": "капитализма който ни даде Ядзаки, ABB, Teklas, Шишеджам, Луфтханза Техник, Монтюпе, Стандарт Профил"\nЗа това е хубава демокрацията - всеки може да си харесва каквото си иска ... На мен " Ядзаки, ABB, Teklas, Шишеджам, Луфтханза Техник, Монтюпе, Стандарт Профил" не са ми дали нищо хубаво ...\nВсичките ми хубави спомени са от друго време!\nЗа мен това са ФАКТИТЕ ! Твоите факти са други\nРейтинг: 600 09:10, 24 май 14 Неутрално\nТакива глупости отдавна не бях чел. Бих ти препоръчал да емигрираш в съветския съюз, мисля, че там би се чувствал идеално. Просто защото не си българин. А да ги обичам ли руснаците заради милионите руснаци, белоруси и украинци, които сталин е избил?В израз на съчувствие. Може би пък трябва да обичам поляците. Все пак да не забравяме катин. Някак не мога и да забравя, че хитлер и сталин бяха съюзници. Трудно ми е да забравя, че т.нар. братя бяха против Съединението. Спомням си също и 1916 и Тутракан. И 1923 и 1925 когато в името на една чужда държава бяха избити невинни. Спомням си и септември 44 когато без никакво основание нашите "братя" започнаха поредното ни разорение. И още много други неща си спомням......\nРейтинг: 479 09:10, 24 май 14 Любопитно\nДо коментар [#40] от "finlip":\nЗаконно? Комунистите и земеделците винаги са имали мнозинство на честни избори, по онова време обаче управляват фашистки настроени крайнодесни, на всичкото отгоре и дошли на власт с преврат. Къде е законът тук?\nРейтинг: 2474 09:10, 24 май 14 Неутрално\nСтатията не е актуална,защото акцентът на русофилството и русофобството сега е изместен и се фокусира върху "путинофилство" и "путинофобство". Не напразно все по-очевадно се оформя мнението,че на практика защитаващите Путин правят мечешка услуга на Русия, прехвърляйки негативното отношение към Путин върху цялята страна. Всеки,който по един или друг начин е успял да заобиколи путиновата пропаганда, е наясно с истинските настроения в Русия. Все повече действията на Путин и обкръжението му са насочени към това, да се спасява останалото от имиджа му, като максимално се тушира истината за настоящото състояние на страната. И, сякаш нарочно, тези усилия дават тъкмо обратен ефект. Толкова можем...\nРейтинг: 319 09:12, 24 май 14 Неутрално\nЗабелязал съм, че русофилите възприемат всеки българофил като русофоб.\nРейтинг: 792 09:13, 24 май 14 Неутрално\nПреди да изпадаш в екстаз с измислици от рода на "4% от БВП", няма да е зле да пресметнеш каква цифра е това.\nРейтинг: 1079 09:14, 24 май 14 Неутрално\n[quote#52:"vicada"]Без да излиза, че нещо защитавам Хитлер, [/quote]\nДори и така да излезе,какво ти пука?Скрупули?Хитлер не е вдигнал ръка срещу българин.Поне аз не съм чул.\nРейтинг: 1228 09:15, 24 май 14 Неутрално\n[quote#39:"SPQR"]т. нар. "русофилия" беше изкуствено насаждана с десетилетия на пропаганда и принудено васално отношение на българите към всичко, което идваше от североизток.[/quote]\nНо.. всъщност въпросът е защо все пак тази пропаганда хваща дикиш при нас.\nМоят отговор (освен аргументите на автора) е: изостаналост и нисък процент на образованост. Като истинската образованост е постигната донякъде в резултат на семейството и въпреки лошото образование.\nРейтинг: 426 09:17, 24 май 14 Неутрално\nЕдин от многото абсурди на т. нар. русофилство е това, че повечето русофили обвиняват Америка за действията и методите й характерни главно за периода, в който управляваше администрацията на Буш, която нанесе огромни щети на имиджа на САЩ по света, а в същото време изповядват крайно консервативни ценности, които ако бъдат пренесени от плоскостта на православието върху тази на евангелизма не биха се различавали по нищо от начина на мислене на най-върлите републиканци и реднеци в щатите.\nРейтинг: 531 09:17, 24 май 14 Весело\n[quote#59:"Чимиджимичамиджоми"]Ние? Русофили? Българинът не е русофил. Той не е и американофил.\nИ българофил не е. Той просто не е -фил.\nНашенецът е фоб.\nВсичкофоб. Хейтър. Омразник.\nНа него му дай да не харесва...[/quote]\nсъгласен съм .....\n"най-обичам да мразя"...е водещ мотив за булгаристанеца\nмразя този,който има повече\nмразя този,който е по-красив\nмразя този,който е по-умен\nно ако ми кажат по телевизора , че трябва да обичам някой или нещо...\nтутакси се сещам за Втория закон на Диалектиката\n"Законът за отрицание на отрицанието"\nи започвам за Отричам това , което до вчера съм мразел\nРейтинг: 1908 09:17, 24 май 14 Неутрално\n4 % от два налъма СЕГА не е много бе нашия\n... идея си нямаш какво е производство и какво произвеждахме като количество и технологии.\nИмам повод да съм горд ... и съм го правил\nРейтинг: 761 09:17, 24 май 14 Неутрално\nКомунде, числото няма никакво значение. Всички инвестиции, които изброих са западни и турски. Няма НИТО една руска. НИТО една!\nРейтинг: 761 09:20, 24 май 14 Неутрално\n[quote#75:"dark'star"].. идея си нямаш какво е производство и какво произвеждахме като количество и технологии.[/quote]\nЗатова в пазарна среда рухнахте. А, забравих - злите империалисти ни съсипаха предприятията Само дето ни направиха нови - горе съм ги изброил.\nРейтинг: 759 09:20, 24 май 14 Неутрално\nРусофобите са с промити мозъци.\nЕто част от вождовете им, които ни учат на морал, с парите на западните ни партньори:\nРейтинг: 761 09:23, 24 май 14 Неутрално\n[quote#65:"dark'star"]На мен " Ядзаки, ABB, Teklas, Шишеджам, Луфтханза Техник, Монтюпе, Стандарт Профил" не са ми дали нищо хубаво ...[/quote]\nНали сега е модерно да сте православни\nРейтинг: 2921 09:23, 24 май 14 Неутрално\nНаписаното от теб е безспорно вярно, но аз бих добавил и още нещо: съвременните русофили се прекланят пред СССР (който не е само Русия), задето бил победил нацизма, а същевременно боготворят Путин, който си е един пар екселанс нацист, враг на либералните ценности и демокрацията в смисъла, в който това понятие се разбира вече над 200 години.\nИзобщо - гъста каша и непрогледен мрак им е в главите.\n09:25, 24 май 14\nРейтинг: 531 09:29, 24 май 14 Неутрално\nДо коментар [#76] от "virakocha":\nМи да бе посочил и руска инвестиция бе инка...Лукойл България как ти звучи?\nРейтинг: 479 09:29, 24 май 14 Неутрално\n[quote#8:"vjacho"]Русофобството е ненужно,а русофилството опасно. [/quote]\nРейтинг: 531 09:30, 24 май 14 Неутрално\n[quote#81:"Dorian Gray"]Разходи се и по морето [/quote]\nЛеле брато, не давай такива идеи че като почнат едни русофобски измишльотини в стил "руснаците ударно купуват имоти по морето щото да ни анексират"...\nРейтинг: 2921 09:31, 24 май 14 Неутрално\n[quote#81:"Dorian Gray"]Разходи се и по морето и питай кой остава повече: редовият пияница от Лийдс, Англия или семейството от Санкт Петербург.[/quote]\nНашите курорти са такава кочина, че ги посещават единствено безработни пияници от Лийдс и семейства от средната класа на Санкт Петербург.\nКоито имат горе-долу една и съща покупателна способност.\nВече и българската средна класа свикна на хубаво и не ще да чуе за "паласите" и "ризортите" на крадливата червена мафия.\nПияници от Лийдс и руска "средна класа" - това могат да примамят др. Ивановците.\nРейтинг: 761 09:32, 24 май 14 Неутрално\n[quote#81:"Dorian Gray"]А ако искаш да сравняваш западни и руски капитали можеш да попиташ по агенциите за недвижими имоти кои са най-големите купувачи. [/quote]\nКой нормален човек ще си купи "дача" в бетонното гето "Слънчев бряг"?\nРейтинг: 479 09:32, 24 май 14 Любопитно\n[quote#69:"ss"]Забелязал съм, че русофилите възприемат всеки българофил като русофоб.[/quote]\nАз пък съм забелязал, че русофобите възприемат всеки българофил като русофил.\nРейтинг: 2921 09:33, 24 май 14 Неутрално\n[quote#86:"virakocha"]Кой нормален човек ще си купи "дача" в бетонното гето "Слънчев бряг"?[/quote]\nЕдин постинг преди теб съм отговорил на тоя въпрос.\nРейтинг: 761 09:34, 24 май 14 Неутрално\nВ Лукоил България работят 2000 души, а само в автоиндустрията са заети над 20 000. Да не говорим, че Лукойл все е "на загуба". Да това е руската инвестиция, толкова си можете. Силиците ви стигат като за бензинколонка.\nРейтинг: 531 09:36, 24 май 14 Неутрално\nНе шъм шъглашен.Има и кочинки, ама има и райски местенца. Там където ходя на море е пълно с руснаци брато и дават по 4000 евро за кв.м първа линия.\nРейтинг: 2474 09:36, 24 май 14 Неутрално\nМоят отговор (освен аргументите на автора) е: изостаналост и нисък процент на образованост."\nНе забравяй мощния стимул на финикийските знаци и личната изгода. В България от 1944 г. насам работи мощна пропагандна машина, по отработени схеми, изпитан и проверен личен състав, с осигурена приемственост. Тя е и основната спирачка пред това, българският и руският народи в края на краищата да стигнат до изясняване на истинските отношения един към друг. Сигурен съм, че ако се стигне до това,няма да има нито русофили,нито русофоби, както няма например чехофили и чехофоби, италофили и италофоби и т.н. , ще има нормални отношения между гражданите на две равнопоставени държави. Но на КГБ и ДС това не е изгодно,защото тази нормализация няма да бъде под техен КОНТРОЛ и в нея отсъствува инструмент за натиск от по-силния към по-слабия. В това е разковничето...\nРейтинг: 761 09:38, 24 май 14 Неутрално\n[quote#81:"Dorian Gray"]Разходи се и по морето и питай кой остава повече: редовият пияница от Лийдс, Англия или семейството от Санкт Петербург. [/quote]\nКомбинацията от бетонни гета без канализация + посочените от теб курортисти не ми понася и затова нямам желание да се разхождам по морето ни. От 2009 със семейтвото си почиваме в Гърция. Това лято съм хвъил поет на Сицилия. Западна упадъчна бюджетна авиокомпания пусна полети дотам.\nРейтинг: 374 09:38, 24 май 14 Неутрално\nЛелеййй! Моя милост и русофил!\nРейтинг: 3531 09:39, 24 май 14 Неутрално\n[quote#81:"Dorian Gray"]Комундето е между ушите ти.[/quote]\nпосочи нещо дето да вирее на течение . полупланински храст?\nРейтинг: 522 09:41, 24 май 14 Неутрално\nБългария винаги е била държава хибрид. Ние сме единствената страна от руската федерация член на ЕС. Нашите политици изпълняват директно директиви от Брюксел и Москва. Такова поведение е характерно за един тип жени и продължава от 1878г насам.\nРейтинг: 582 09:42, 24 май 14 Неутрално\n[quote#26:"xalikarans"]Защо сме русофили?-то не може да се напише то се чувства,защото сме към едно голямо семейство,славянството[/quote]\nЧе нали и поляците, сърбите, словаците и те са славяни, но никога не пишете, че и те са от вашето славянско семейство. Много избирателно е насочено славянофилството ви само към Русия! От където има келепир, на там се ориентира и "-филството" ви.\nРейтинг: 2921 09:42, 24 май 14 Неутрално\n[quote#92:"virakocha"]Това лято съм хвъил поет на Сицилия. [/quote]\nНелош избор, ако не броим твърде високите температури. За моята възраст и темперамент предпочитам Комо, Бодензее, Блед.\n09:46, 24 май 14\nРейтинг: 1866 09:48, 24 май 14 Неутрално\n[quote#19:"dark'star"]Въпрос :"... и кое е недоразвитото ? Ние или те ? " [/quote]Много глупав въпрос,с очевАден отговор,на който дори нашите прапрадядовци преди 140-150 години са знаели отговора.А за тебе,за да ти е по-лесно-просто трябва да се запиташ къде са отишли към 2 милиона българи-в Русия,Куба или в САЩ,ЕС ,Канада,Австралия.Лесен въпрос със лесен отговор.\nРейтинг: 3978 09:48, 24 май 14 Неутрално\nРУБЛОФИЛСТВОТО е това,което е измислило "русофилството"\nЗа да прикрие ФИНАНСОВАТА ЗАВИСИМОСТ при "обичта" към Русия.\nНарочно изписвам "обич" в кавички,защото това е ФИНАНСОВО ПОДПЛАТЕНА "ОБИЧ".\nБългаринът е толерантен човек.\nС еднаква обич и внимание се отнася и към руснака,и към евреина,и към американеца,и към германеца,и към всички.\nФИНАНСИРАНИ ОТ МОСКВА ФАШИЗОИДНИ ПАРТИЙКИ напразно се опитват да внушат омраза към евреи,турци и прочее.\nИ стават СМЕШНИ,канейки ЕВРЕИ ДА ИМ ОПЕЯТ КАМПАНИЯТА.\nСправка - АТАКА и ЕВРЕИНЪТ КОБЗОН.\nЗатова,да бъдем коректни.


Пиар до пиара, пъдар до пъдаря | Накратко\n13.1.2022 г. 14:41\n"Накратко" публикува коментар на Светлана Джамджиева от Клуб "Z".\nЗа 30 години съм се "сблъсквала" с десетки пиари - на партии, на правителства, на парламенти, на министри... Характерното за някои от тях е, че се чувстват свръховластени и това е понятно - в най-тесни връзки са с първите в държавата. Също характерно е - пак за някои, че се чувстват като пъдари - с цената на всичко гледат да опазят светлия образ на Божеството, което са поели под закрилата си, и "не дават" дори тогава, когато царят дава.\nПиарът на ПП държи сметка на тв водещ какви въпроси задава на депутати от партията\nСутринта попаднах на медийно включване на един пиар - Александър Бойчев (гледайте да не му сбъркате името, че много се обижда). Водещите в Нова ТВ се опитваха да му зададат няколко прости въпроса за положителния тест за COVID на председателя на Народното събрание. Въпросите ги зададе още вчера опозицията, и най-доброто решение за един пиар е да им отговори. Нещо повече - добре е той да търси начин да отговори ясно, точно и спокойно, ако иска да звучи убедително.\nНо явно пиарът А.Б. на ПП има съвсем друга представа за професията си. Според него, тя включва обвинения към питащите, многократно повтаряне на едно и също, абсолютно непозволяване да се зададат уточняващи или допълнителни въпроси, и всичко това - под формата на крясъци, на които дори опитна махленка би завидяла. Зрителите разбраха, че задаването на въпроси е разпространяване на фалшиви новини. През цялото време в ефира звучеше неизказаното, но ясно послание: "Като говориш с мен, ще мълчиш!" Вследствие на което у бедната публика остана впечатлението, че явно не всичко е наред с теста на председателя, щом пиарът е толкова бесен.\nЧестно казано, хем се възхитих на търпението на водещите, хем се ядосах - ако някой ми говори по този начин, не пиарът, а премиерът му да е, ще му затворя телефона. Но в интерес на истината, премиерите обикновено не си го позволяват.\nТа един съвет към "Продължаваме промяната" - изпратете пиарите си на курс, или им препоръчайте редовен прием на мента, глог и валериан.\nАпропо, друго характерно за пиарите е, че идват и си отиват.


Моментът – Градината на слънцето\nТази предишната не се брои, тя е по-скоро съобщение 🙂 .\nИ все пак, иска ми се да запомня много моменти. От тези, дето са дребни, дребни, ама те карат да се замислиш 🙂 . И ако някога се чудя какво ми се е въртяло в главата, когато съм била на 19… еми няма да се чудя, ще си погледна писанията .\n+++ Хах, първият момент, матурите. Какво да кажа, прясно ми е още 🙂 . Бая народ очакваше от мен да имам 6.00. Че и аз с тях. Като си говорих с майка ми и баща ми, 2 неща ми направиха впечатление. 3, ако броим това, че за пореден път се убедих колко ме обичат .\nМама като ми чу интонацията и веднага позна, че не съм доволна: “Май не са добри, така ли?”, при което аз отговарям с “Оф, да, 5.98 и 5.96.” И тя се засмя и да, сега и аз се усещам колко абсурдно съм звучала, 5.98 и 5.96 си е добре. Абе лесно й е на нея, тя си е изкарала пълни шестици на матурите. Не,сериозно, възхищавам й се и за по-мащабния поглед, за откровеността.\nБаща ми се изненада, че аз съм си мислела, че ще имам 6.00. Сега, да не ви звучи това сякаш не вярва в мен и моите възможности. Той беше приятно изненадан и ми каза браво, задето аз самата съм си вярвала. Аз нали си движа всичко с кандидатстването и той милия все е малко встрани, кое разбрал, кое не, ама за него 6.00 било като шестица от тотото. Пък той беше много щастлив и когато уцели петица 🙂 .\n+++ Точно покрай главния път до село са били земите на семейството на баба. На най-гъзарското място, сериозно 🙂 . Сега след като всичко се е разделило 9293847 пъти, имаме няколко декара с десетина ябълки и трева до кръста. Лятото ходих уж за ябълки, събрах някакво нищожно количество и точно бях “закъсала” с количката в едни треволяци, когато ми се обади тати. Беше съвсем скоро след като дядо си отиде. Те и двамата с тати все тотото да си пуснат, имаха общи числа. Това им е най-голямата печалба досега. Парите дадохме на баба, беше си сякаш дядо се грижи за нея, някъде отдалече. Той все ми изглеждаше, че имаше някакъв план човека, имаше едни типични жестове, с поглед все едно ми казваше “Ти само изчакай и ще видиш.”\nВъзхищавам си се, че успявам да живея в тези условия. Сякаш съм “над нещата” . Няма баня, няма кухня, няма топла вода, понякога и студена, да не говорим за екстри като лампи и пералня.\nАма какви папуняци имаме, сериозно, най-готините папуняци са в моята градина 🙂 .\nНа село всичко е в сянка. Имам чувството, че при нас се съмва 2 часа по-късно. А сега всяка сутрин през “новата” дупка се прокрадват по няколко слънчеви лъча и е красиво по един особен начин. Всяко нещо с времето си, може би е време за нов дувар.\n+++ Поливането е проблемно. Тръбите са спукани, отвсякъде тече, тамън наглася едното място и то избие на предишното. Хах, предпоследния път си беше истинска борба, тогава всъщност направо си се бях отчаяла, защото нищо не ми се получаваше. Цялата бях мокра, отвсякъде пръскаше, пътеките реки станаха, а вадите все тъй сухи. И аз рева, и водата пръска навсякъде, пък съседите си викнали майстори да им правят изолация и те се чудят къде са попаднали 🙂 .\n+++ Брат ми и сестра ми са ме отписали тотално. Нищо, аз им се радвам от разстояние. Ще ми се да бях по-голяма част от живота им, но и на това ще му дойде времето. Вкъщи е вечна конфронтация, тъкмо сме се разпали в спора си и се обясняваме кой на кого бил писнал, и отнякъде се чува майка ми “А ако знаете на мен пък как ми е писнало и от тримата ви!” .\nВсеки ден се случва по нещо, което уж ще запомним, минахме от “това трябва да го снимаш” на “ее, за това трябва да пишеш в блога” .\nЕ, откровено казано още не съм измела в хола след поредното разширяване на дупката в тавана. И пия вода в чаши за еднократна употреба (ама ги ползвам повече от 1 път, че са ми кът вече ;р) вече няколко месеца. Чудя се дали като си измия нормалните чаши ще спра да ги възприемам като “чашите, които мишките ползваха за тоалетна”. Едва ли.\n+++ Освен птички в градината има и змии. Първо видях една малка да се шмугва в купа с дървата,а после тамън се бях засилила да си отключвам къщната врата и гледам редом с мен по стълбите се изкачва и тя. Този път си беше по-голяма, сигурно “майката” . Аз съвсем смело реших, че каквото ми е трябвало от вкъщи, не ми е чааак толкова спешно и се отдръпнах. Честно казано малко се стреснах, защото не я очаквах по плочките. А ако ме е страх за нещо, страх ме е за нея, да не я настъпя и да й направя нещо без да искам. Половин час ходих с ботуши, после ми мина и се пуснах по джапанки. В двора винаги си се били развъждали животинките, ама да, то само като го погледна и е логично. В родата по майчина линия се предава някакъв направо краен страх от змии, аз го преодолявам малко по малко. Всъщност на село преборвам доста от страховете си, като училище на живота е, само че аха да ти стане скучно и започнеш да се унасяш и идват ятата комари, да те жегнат малко (много) . Те, впрочем, не признават сутрин, обед или вечер и жужат по най-досадния начин. Една вечер берях грах почти по тъмно и малей, и да не се беше смрачило, пак щях да виждам звезди. Волята за чиния пресен грах над някакъв си прост сърбеж.\nСъседите, за колкото и “зла” да ме възприемат, са много доволни от кхъм, “социалната ми алиенация” . Напролет с баба си говорят “Добре,че няма приятели и никой не идва на село.” и тя им отговаря с “Ооо, спокойно, не се притеснявайте, тя не излиза с никого.”\n+++ Толкова писания без снимки само за да ви кажа сега как ми се снима. Ама хора. То моят зарзават, че е особено фотогеничен, така си е, ама много ще му ходи някое момиче със селска рокля и разрошена плитка 🙂 . Бонус би било ако имаше и мен кой да ме снима из градината, но сега наистина и на мен ми се снима.\nБи било добре и да ми се приправят картички, защото ми пристигна сметката за телефона и още не съм я отворила даже да видя колко ми е вътрешно положението 🙂 .\nPosted in UncategorizedTagged Споделено, градина, на село, птициBy gndaskalova\n4 Replies to “Моментът”\nИ мене ме е страх от змии или поне ме беше, но малко по малко почнах да го преодолявам и даже ловя безобидните 🙂\nЕх, как мило ми звучиш. Съвсем по твоя ангелски начин:-)\nAvocett, влизам за първи път в блога ти и мога да кажа само: благодаря и продължавай да пишеш 🙂\nPrevious PostPrevious В името на субективизма\nNext PostNext Компенсация в снимки


Вие сте отворили: Сваляне > Страница\nВажно: PurPur е платен софтуерен продукт, който се разпространява под shareware лиценз. За получаване и използване на продукта е необходимо да се свържете с нас.\nДемо версия: За предоставяне на по-голямо удобство на всички наши бъдещи клиенти, и с цел сами да преценят дали предлагания от нас продукт отговаря на техните изисквания, екипът на PurPur разработи демо версия, която се разпространява под freeware лиценз.\nОсобености на PurPur Демо\nИзползване на нов вид база от данни - H2 Database Engine.\nВременно съхраняване на данните.\nАвтоматично генериране на тестови данни за извършена цялостна дейност.\nТестовите данни обхващат период от 5 години назад от момента на стартиране на PurPur Демо.\nФункционалността на модул База данни е ограничена, поради промяната на използваната база от данни.\nБазата от данни се съхранява във временната памет на компютъра т.е. въведените данни в системата, не се съхранят след приключване на работата с PurPur. При ново стартиране на PurPur Демо, се инициализират тестовите данни на приложението.\nИнсталиране на PurPur Демо\nПроцесът на инсталиране на PurPur Демо е изключително лесен. Единственото необходимо нещо е да следвате стъпките от Инсталационния помощник на приложението.\nВажно: За нормалната работа на PurPur Демо е необходимо на компютъра, на който се инсталира приложението да има инсталирано JRE (виж Допълнителен софтуер). В случай, че го няма инсталирано или не сте сигурни дали наличното JRE е подходящо, е достатъчно да свалите и инсталирате една от предоставените версии на PurPur Демо с включено JRE 1.6 или 1.7.\nСваляне на PurPur Демо\nИзтегли от България:\nPurPur-DEMO_3_3_windows.exe (33.15 MB)\nPurPur-DEMO_3_3_windows_jre_1_6_0_45.exe (49.14 MB)\nPurPur-DEMO_3_3_windows_jre_1_7_0_51.exe (59.20 MB)\nИзтегли от друга държава:\nСваляне на предишни версии на PurPur Демо\nPurPur-DEMO_3_2_windows.exe (33.15 MB)\nPurPur-DEMO_3_2_windows_jre_1_6_0_45.exe (49.13 MB)\nPurPur-DEMO_3_2_windows_jre_1_7_0_40.exe (59.12 MB)\nPurPur-DEMO_2_7_windows.exe (50.76 MB)\nPurPur-DEMO_2_7_windows_jre_1_6_0_43.exe (66.68 MB)\nPurPur-DEMO_2_7_windows_jre_1_7_0_17.exe (77.03 MB)\n*Забележка за PurPur Демо версия 2.7\nТестовите данни обхващат периода от 27.07.2010 до 06.04.2013.\nОперационните системи върху, които може да бъде инсталирана PurPur са от семейството на Windows. Поддържаните версии на операционната система са 32-bit:\nDOS базирани - Windows 98SE / ME\nNT базирани - Windows 2000 / XP / Vista / 7 / 8 / 8.1 / 10\nСървърно базирани - Windows Server 2003 / 2008 / 2012 / 2016\nИзискванията на PurPur към хардуерното оборудване са:\nПространство върху твърдия диск - 200 MB\nОперативна памет - минимум 128 MB\nЗа нормалното използване на PurPur е необходимо инсталирането на следния допълнителен софтуер:\nJava runtime environment 6 или по-нова версия на JRE\nMS SQL Server 2016;\nДопуска се замяна с H2 Database Engine, но без поддръжка на функционалността Частично управление на базата данни от модул База данни.\nAcrobat Reader или алтернативна програма за преглед на pdf документи